text: থাম্ব|right|লাক্সার জাদুঘর
  
  লাক্সার জাদুঘরটি মিশরের লাক্সারে (প্রাচীন থিবিস) অবস্থিত একটি প্রত্নতাত্ত্বিক সংগ্রহশালা । এটি নীল নদের পশ্চিম তীরে কর্নিশে অবস্থিত।
  
  প্রতিষ্ঠা
  লাক্সার জাদুঘরটি ১৯৭৫ সালে উদ্বোধন করা হয়েছিল। এটি একটি দ্বিতল ভবন।  দেশের গুরুত্বপূর্ণ সংগ্রহগুলি সমৃদ্ধ , কায়রোতে অবস্থিত মিশরীয় যাদুঘরের তুলনায় এই জাদুঘরের প্রদর্শনীতে নিদর্শনগুলির পরিসর অনেক বেশি সীমাবদ্ধ ; এটি অবশ্য ইচ্ছাকৃত কারন যেহেতু যাদুঘরটি গর্ববোধ করে তাদের সংগ্রহগুলির গুনমান , স্পষ্ট ও পরিচ্ছন্নভাবে সেগুলি যেভাবে প্রদর্শিত হয়েছে এবং পরিষ্কার , বহুভাষিক লেবেলিং ব্যবহার করার জন্য৷ 
  
  মিশরের সংস্কৃতি মন্ত্রক জাদুঘরটির পরিকল্পনা   করেছিল এবং ১৯৬২ সালে নকশা তৈরি করতে শীর্ষস্থানীয় মিশরীয় স্থপতি ডঃ মাহমুদ এল হাকিমকে নিয়োগ করেছিল।  জাদুঘরের শিল্পকর্মগুলির স্থাপন পরে হয়েছিল এবং এই কাজ ১৯৭২ থেকে ১৯৭৫ সালের মধ্যে সমাপ্ত হয়েছিল৷
  
  সংগ্রহ
  
  জাদুঘরের প্রদর্শনীগুলির মধ্যে রয়েছে মিশরের অষ্টাদশ রাজবংশের ফারাও তুতানখামেনের (কেভি৬২) সমাধিসৌধের সামগ্রী এবং ১৯৮৯ সালে নিকটবর্তী লাক্সার মন্দিরে লাক্সার মূর্তির গুপ্ত ভান্ডারে প্রাপ্ত ২৬ টি নব্য মিশরীয় সাম্রাজ্যের মূর্তি সংকলন। দুটি রাজকীয় মমি - ফারাও প্রথম আহমোস  এবং প্রথম রামেসেস - জাদুঘরের নতুন সম্প্রসারণের অংশ হিসাবে ২০০৪ সালের মার্চ মাসে এগুলি লাক্সার জাদুঘরে প্রদর্শনীর জন্য রাখা হয়েছিল , যখন একটি ছোট দর্শনার্থী কেন্দ্রও এই জাদুঘরের অন্তর্ভুক্ত হয়েছিল। এখানকার একটি প্রধান প্রদর্শনী হল কার্নাকের আখেনাতেনের মন্দিরের একটি দেয়ালের পুনর্নির্মাণ। সংগ্রহের বৈশিষ্ট্যযুক্ত নিদর্শনগুলির মধ্যে আছে কুমির দেবতা সোবেক এবং ১৮তম রাজবংশের ফ্যারাও তৃতীয় আমেনহোটেপের  ক্যালসাইট ডবল মূর্তি৷
  
  থাম্ব|মিশরের কার্নাক মন্দিরে প্রাপ্ত কামোস স্টেলা , চুনাপাথর , উচ্চতা : ২.৩ মি , প্রস্থ : ১.১ মি , গভীরতা : ২৮.৫ সেমি , ১৫৫০ খ্রীস্টপূর্ব
  
  থাম্ব|তৃতীয় আমেনহোটেপ , ১৩৯০ - ১৩৫২ খ্রীস্টপূর্ব , কোয়ার্টজাইট , উচ্চতা : ২.৪৯ মি
  
  থাম্ব|মিশরের কার্নাকে প্রাপ্ত হাপুর পুত্র আমেনহোটেপের মূর্তি , গ্রানোডিয়োরাইট , খ্রীস্টপূর্ব ১৩৯০ - ১৩৫২ , উচ্চতা : ১.৩ মি
  
  তথ্যসূত্র
  
  বহিঃসংযোগ
  Supreme Council of Antiquities; লাক্সার জাদুঘর ২২শে অগাস্ট ২০১৩ তারিখে পুনরুদ্ধার করা হয়েছে৷
  লাক্সার : দুটি রাজার প্রত্যাবর্তন
  
  বিষয়শ্রেণী:লাক্সার
title: লাক্সার জাদুঘর